CELEX: 32006Q1219(01)
Language: lv
Date: 2006-06-26 00:00:00
Title: Europol Apvienotās Uzraudzības Iestādes Lēmums Nr. 1/2006 ( 2006. gada 26. jūnijā ), ar ko groza tās reglamentu

19.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 311/13
            
         
      EUROPOL APVIENOTĀS UZRAUDZĪBAS IESTĀDES LĒMUMS Nr. 1/2006
   (2006. gada 26. jūnijā),
   ar ko groza tās reglamentu
   (2006/C 311/04)
   APVIENOTĀ UZRAUDZĪBAS IESTĀDE,
   ņemot vērā Konvenciju par Eiropas Policijas biroja izveidi (Europol Konvencija) (1),
   ņemot vērā Europol Apvienotās uzraudzības iestādes Aktu Nr. 1/99 (1999. gada 22. aprīlis), ar ko pieņem tās reglamentu (2), un jo īpaši tā 32. pantu,
   tā kā tās reglamentā būtu jāievieš sīki izstrādāti noteikumi par Apvienotās uzraudzības iestādes dokumentu publiskumu;
   IR PIEŅĒMUSI ŠO LĒMUMU.
   1. pants
   Apvienotās uzraudzības iestādes reglamentu groza saskaņā ar šo pantu.
   
               1)
            
            
               6. panta 4. punktu aizvieto ar šādu tekstu:
               “4.   Apvienotās uzraudzības iestādes sanāksmes nav atklātas. Tomēr tās dokumenti ir pieejami sabiedrībai saskaņā ar 6.a pantu.”
            
         
               2)
            
            
               Iekļauj šādu pantu:
               “6.a pants
               
               Publiska piekļuve dokumentiem
               1.   Jebkurai fiziskai vai juridiskai personai ir tiesības piekļūt Apvienotās uzraudzības iestādes dokumentiem, ievērojot šajā pantā noteiktos principus, nosacījumus un ierobežojumus.
               2.   Dokumenti saistībā ar komitejai iesniegtajām pārsūdzībām, kas izstrādāti saskaņā ar Konvencijas 24. panta 7. punktu ir atbrīvoti no šī panta noteikumiem.
               3.   Neierobežojot 4. un 5. punktu, dokumentiem jābūt publiski pieejamiem pēc rakstiska pieteikuma saņemšanas vai tieši elektroniskā veidā.
               4.   Apvienotā uzraudzības iestādes atsaka piekļuvi dokumentam, ja šāds atteikums ir vajadzīgs, lai:
               
                           a)
                        
                        
                           aizsargātu dalībvalstu drošību un sabiedrības kārtību vai lai novērstu noziedzīgu nodarījumu,
                        
                     
                           b)
                        
                        
                           aizsargātu trešo personu tiesības un brīvību,
                        
                     
                           c)
                        
                        
                           Eiropols varētu atbilstoši pildīt savus pienākumus,
                        
                     
                           d)
                        
                        
                           Apvienotā uzraudzības iestāde varētu atbilstoši pildīt savus pienākumus,
                        
                     apsvērumi, kurus nedrīkst neņemt vērā dēļ pieteikuma iesniedzēja interesēm.
               5.   Ja Apvienotās uzraudzības iestādes rīcībā ir dokuments, kas saņemts no trešās puses vai kas satur informāciju par trešo pusi, Apvienotā uzraudzības iestāde konsultējas ar šo trešo pusi, lai novērtētu, vai ir piemērojams izņēmums atbilstoši 4. punktam, izņemot gadījumus, kad ir skaidrs, vai dokuments ir vai nav publiski pieejams. Uz piekļuvi dokumentiem, kas saņemti no Eiropola arī ir attiecināmi konfidencialitātes noteikumi, kas minēti Konvencijas 31. panta 1. punktā.
               6.   Ja izņēmums ir piemērojams tikai prasītā dokumenta noteiktām daļām, pārējās dokumenta daļas ir publiski pieejamas.
               7.   Pieteikumus par piekļuvi dokumentam ir jāsastāda jebkāda veida rakstiskā versijā, tai skaitā elektroniskā versijā, vienā no Eiropas Savienības iestāžu oficiālajām valodām, un tam jābūt pietiekoši precīzam, lai Apvienotā uzraudzības iestāde dokumentu var identificēt. Pieteikuma iesniedzējam nav pienākuma minēt pieteikuma iesniegšanas iemeslus.
               8.   Ja pieteikums nav pietiekoši precīzs, Apvienotās uzraudzības iestādei ir jāpieprasa, lai pieteikuma iesniedzējs pieteikumu precizē, un tai šajā sakarā pieteikuma iesniedzējam ir jāpalīdz.
               9.   Gadījumā, ja pieteikums attiecas uz ļoti garu dokumentu vai uz lielu dokumentu skaitu, Apvienotā uzraudzības iestāde var apspriesties ar pieteikuma iesniedzēju neoficiāli ar mērķi rast taisnīgu risinājumu.
               10.   Apvienotajai uzraudzības iestādei ir jāsniedz informāciju un palīdzību pilsoņiem par to, kā un kur var sastādīt pieteikumus par piekļuvi dokumentiem.
               11.   Apvienotā uzraudzības iestāde nekavējoties reģistrē pieteikumu par piekļuvi dokumentam un nosūta pieteikuma iesniedzējam saņemšanas apliecinājumu. 20 darba dienu laikā no pieteikuma reģistrācijas dienas Apvienotās uzraudzības iestādes priekšsēdētājam ir vai nu jāpiešķir atļauja piekļūt pieprasītajam dokumentam un jānodrošina ar piekļuvi saskaņā ar šī panta 14. punktu šajā periodā, vai arī rakstiskā atbildē ir jānorāda iemesli pilnīgam vai daļējam atteikumam, un jāinformē pieteikuma iesniedzēju par viņa vai viņas tiesībām iesniegt atkārtotu pieteikumu saskaņā ar 13. punktu.
               12.   Izņēmuma gadījumos, piemēram tad, ja pieteikums attiecas uz ļoti garu dokumentu vai uz ļoti lielu skaitu dokumentu, vai tad, ja ir jāapspriežas ar trešo pusi, 11. punktā minētais laika termiņš var tikt pagarināts par 20 darba dienām, pieteicējam par to ziņojot iepriekš un sniedzot sīki aprakstītus iemeslus.
               13.   20 darba dienu laikā pēc pilnīga vai daļēja atteikuma saņemšanas no Apvienotās uzraudzības iestādes, pieteikuma iesniedzējs var iesniegt vēl vienu pieteikumu, kurā viņš lūdz Apvienotajai uzraudzības iestādei lēmumu pārskatīt.
               14.   Pieteikuma iesniedzējs var piekļūt dokumentiem, tos konsultējot uz vietas vai saņemot kopiju, tai skaitā, ja piemērojams, elektronisku kopiju atkarībā no pieteikuma iesniedzēja izvēles. Par 20 vai vairāk A4 kopiju izgatavošanu un nosūtīšanu pieteikuma iesniedzējam var tikt prasīta nodeva, bet nodeva nedrīkst pārsniegt šo kopiju izgatavošanas un nosūtīšanas reālās izmaksas. Dokumentu konsultēšana uz vietas, mazāk nekā 20 A4 lapu kopiju izveidošana un tieša piekļuve elektroniskā veidā ir bezmaksas.
               15.   Ja Apvienotā uzraudzības iestāde vai citas iestādes dokumentu jau ir publicējušas un ja tas pieteikuma iesniedzējam ir viegli pieejams, Apvienotā uzraudzības iestāde var pildīt savu pienākumu, informējot pieteikuma iesniedzēju par to, kā pieprasīto dokumentu iegūt.”
            
         
               3)
            
            
               10. panta 2. punktu aizvieto ar šādu tekstu:
               “2.   Apvienotās uzraudzības iestādes darbības pārskatu iesniedz Eiropas Parlamenta attiecīgajai komitejai tai pašā laikā, kad tas ir nosūtīts Padomei.
               3.   Apvienotā uzraudzības iestāde publicē savas darbības pārskatu.”.
            
         2. pants
   Šie reglamenta grozījumi stājas spēkā nākamajā dienā pēc to apstiprināšanas Padomē saskaņā ar Konvencijas 24. panta 7. punktu (3).
   
      Briselē, 2006. gada 26. jūnijā
      
         
            Apvienotās uzraudzības iestādes vārdā —
         
            priekšsēdētājs
         
         Emilio ACED FÉLEZ
         
      
   
   
      (1)  OV C 316, 27.11.1995., 1. lpp.
   
   
      (2)  OV C 149, 28.5.1999., 1. lpp.
   
   
      (3)  Iekšējās kārtības noteikumus Padome apstiprināja 2006. gada 4. decembrī.